Atraminės lentinės šaknys

**Atraminės lentinės šaknys** – tai didelės, plačios, neretai panašios į lentas, iš visų pusių negiliai įsišaknijusio medžio šaknys. Paprastai medžiai su tokiomis šaknimis dažniausiai aptinkami maistingųjų medžiagų stokojančiuose drėgnųjų atogrąžų miškų nelabai giliuose dirvožemiuose, subtropikų drėgnuose miškuose, rečiau pasitaiko atramines lentines šaknis turintys medžiai ir vidutinių platumų klimato regionuose.

## Reikšmė
Atraminės lentinės šaknys suteikia medžiams ypatingą stabilumą, neleidžia medžiui nuvirsti, sekliuose atogrąžų miškų dirvožemiuose. Jos būdingos daugeliui medžių rūšių, augančių drėgnuose miškuose, bei keletui rūšių, augančių mangrovių ir pakrantiniuose miškuose. Šaknys gali susipinti su kitų medžių šaknimis ir sudaryti sudėtingą tinklą, kuris gali padėti išlaikyti aplinkinius medžius. Kai atraminės lentinės šaknys skleidžiasi horizontaliai, po atramos šaknimis yra iš smulkių šaknų tinklų sudarytos „šukos“, jos gali aprėpti didesnį plotą maistingų medžiagų kaupimui, bet nesiskverbia giliai į dirvožemį, o tiesiasi netoli viršutinio dirvožemio sluoksnio, nes čia yra visų pagrindinių maisto medžiagų kiekis.

## Matmenys
Atraminės lentinės šaknys gali būti labai įvairaus dydžio – nuo vos pastebimų iki užimančių daugybės kvadratinių metrų plotą. Jos gali užaugti iki 9 m aukščio ir nuo kamieno skleistis virš dirvožemio 30 m, paskui po žeme dar 30 m.

Vienas didžiausių tokias šaknis yra turėjęs didžialapio fikuso (*Ficus macrophylla*) individas, augęs atokiame „Fig Tree Pocket“ Brisbano rajone (Australijos Kvinslando valstija) ir buvo nufotografuotas 1866 m. kartu su suaugusiu vyru. Šio medžio atraminės lentinės šaknys siekė 12-15 m ilgį ir buvo 11-12 m aukščio, net vidurinė atraminių lentinių šaknų dalis buvo dvigubai aukštesnė už suaugusį vyrą. Šis medis žuvo dėl potvynio padarytos žalos 1893 m.

Aukščiausias atramines lentines šaknis turi Amazonės baseine augančios Bombakmediniai (*Bombacaceae*) šeimai priklausančios *[[Huberodendron]]* genties medžių rūšys, jos siekia iki 21 m aukščio, kai patys medžiai užauga maždaug iki 44 m aukščio.

Plačiausias atramines lentines šaknis turi tikrieji kapokmedžiai (*Ceiba pentandra*), augantys neotropikuose ir atogrąžų Afrikoje. Jų atraminės lentinės šaknys gali tęstis iki 20 m nuo medžio.

## Medžiai su atraminėmis lentinėmis šaknimis Europoje
Dalis medžių rūšių augančių Vidurio Europoje, taip pat gali suformuoti atramines lentines šaknis drėgname arba nepralaidžiame dirvožemyje. Tai pasakytina ne tik apie gluosnių (*Salix*) ir tuopų (*Populus*) genties rūšis, bet ir paprastasias vinkšnas (*Ulmus laevis*), kurios yra viena iš nedaugelio Vidurio Europos medžių rūšių, galinčios suformuoti atramines lentines šaknis. Šie medžiai yra prisitaikę prie užliejamų lygumų buveinių ir gali ištverti kelias savaites trunkančius potvynius. Kadangi dėl drėgno, nepralaidaus dirvožemio šaknys nepakankamai aprūpinamos deguonimi, gilios šaknys negali susiformuoti, todėl gali susiformuoti atraminės lentinės šaknys, kurios gali padidinti medžiui ribotą stabilumą.

## Galerija

Vaizdas:COLLECTIE TROPENMUSEUM Vijf mannen poseren bij een grote boom in Toeban op Java TMnr 60025448.jpg|Javos saloje, *Tobano* vietovėje augusio ar dar vis augančio medžio atraminės lentinės šaknys, fotografuota prieš 1880 m.
Vaizdas:Australian botany, specially designed for the use of schools (1884) (20341153892).jpg|Medžio morfologinis piešinys su atraminėmis lentinėmis šaknimis specialiai buvo sukurtas 1884 m. Australijos mokykloms botanikos mokymui
Queensland State Archives 1203 Root Formation of a giant Penda Tree Jungle Avenue Malanda c 1931.png|*[[Xanthostemon chrysanthus]]* rūšies augusio ar dar vis augančio medžio atraminės lentinės šaknys, apie 1931 m. fotografija
Vaizdas:Árbol Panamá - Sterculia apetala - Árbol Nacional de Panamá 10.JPG|Panaminės sterkulijos (*Sterculia apetala*) augančios Panamoje, atraminės lentinės šaknys
Vaizdas:Flickr - ggallice - Ceibo.jpg|Tikrojo kapokmedžio (*Ceiba pentandra*) augančio Ekvadore, atraminės lentinės šaknys.
Vaizdas:Taprohmroots01.JPG|*[[Tetrameles nudiflora]]* atraminėmis lentinėmis šaknimis apraizgęs Kambodžos Ta Promo šventyklos liekanas
Vaizdas:Buttress Roots 1.jpg|Singapūro Fort Kaningo (*Fort Canning*) parke, medis su atraminėmis lentinėmis šaknimis
Vaizdas:大葉巴克豆 Parkia timoriana 20210915111454 05.jpg|Timorinės parkijos (*Parkia timoriana*) atraminės lentinės šaknys, augančios viename iš Taivano parkų.
Vaizdas:Bombax LalBagh.JPG|Tikrojo kapokmedžio (*Ceiba pentandra*) atraminės lentinės šaknys, augančio Bangalūro miesto (Indija) Lalbago botanikos sode (*Lalbagh Botanical Garden*).
Vaizdas:Mlomp-Fromager3.JPG|Senegale augantis medis su atraminėmis lentinėmis šaknimis. Tokia šaknų struktūra medžiui suteikia ypatingą stabilumą, neleidžia nuvirsti.
Vaizdas:Cahuita tree 1.jpg|Medis su atraminėmis lentinėmis šaknimis Kosta Rikos miškuose
Vaizdas:Ulmus Laevis Buttress root 111.jpg|Paprastoji vinkšna (*Ulmus laevis*), viena iš nedaugelio Europos žemyne augančių medžių rūšių, kartais suformuojanti atramines lentines šaknis. **Pav.** individas augantis Miunsteryje (Vokietija)


## Šaltiniai

## Nuorodos
* academic.oup.com /  Buttress trees in a 20-hectare tropical dipterocarp rainforest in Xishuangbanna, SW China; Authors: He Zhiyuan, Tang Yong, Deng Xiaobao, Cao Min. Journal of Plant Ecology, Volume 6, Issue 2, April 2013, Pages 187–192, https://doi.org/10.1093/jpe/rts031 | Published: 26 September 2012